Xhamia e Çarshisë, Vushtrri

Xhamia e Çarshisë e njohur edhe si Xhamia e qytetit ose Xhamia e vjetër është një monument i trashëgimisë kulturore që ndodhet në qendër të qytetit të Vushtrrisë.

 Përmbledhje 
parapamje|majtas|Xhamia në vitin 1920
Xhamia e Çarshisë në Vushtrri, sipas një versioni, është ndërtuar në vitin 1878, ndërsa sipas burimeve historike, kronikat e Evlia Çelebisë, në qytet më herët ka ekzistuar Xhamia e Vjetër (Eski-xhami), e cila ishte vakëf i Hudaverdigiarit. Nga disa burime pretendohet se këtë xhami e ka ndërtuar sulltan Murati II (1421 - 1451). Më vonë është rrënuar, kurse prej materialit të saj është ndërtuar Xhamia e Mbretit. Ndërkaq, të dhënat gojore thonë se xhamia në fjalë është xhamia më e vjetër përkatësisht xhamia e parë që është ndërtuar në Vushtrri. Xhamia në fjalë është ndërtuar dhe është shkatërruar disa herë. Arkitektura e saj ishte mjaft interesante. Kjo xhami, herën e fundit u shkatërrua gjatë Luftës së Kosovës nga barbaria serbe, në prill të vitit 1999, bashkë me Çarshinë e vjetër të qytetit, por pas disa muajve është rindërtuar përsëri. 

 Shih edhe 

 Kazaja e Viçitrinës
 Sanxhaku i Viçitrinës
 Lista e monumenteve në Vushtrri

 Referime 

Kategoria:Monumente kulturore në Vushtrri
Kategoria:Xhami në Vushtrri